2012માં યોજાયેલી ચૂંટણીમાં પ્રદીપસિંહ જાડેજાએ કોંગ્રેસના ઉમેદવાર પટેલ અતુલકુમાર રવજીભાઈને હરાવ્યા હતા. 95,580 ના જંગી મતોથી પ્રદીપસિંહ વિજેતા બન્યા હતા. myneta.in પરથી મળતી માહિતી અનુસાર તેમના પિતાનું નામ ભગવતસિંહ જાડેજા છે. પ્રદીપસિંહનો જન્મ અમદાવાદમાં 1 જુન 1962ના રોજ થયો હતો. તેઓએ ગુજરાત યૂનિવર્સિટીમાંથી સ્નાતક સુધીનો અભ્યાસ કર્યો છો. તેમને સંતાનમાં એક પુત્ર છે. તેમની પત્નીનું નામ પ્રસન્નાકુવરબા છે. તેઓ ગૃહિણી છે. તેમની સંપત્તિની વાત કરવામાં આવે તો લગભગ 2 કરોડ જેટલી સંપત્તિના તેઓ માલિક છે. તેમનો મુખ્ય વ્યવસાય કેમિકલ બિઝનેસનો છે. આ ઉપરાંત તેમને ક્રિકેટ રમવું પણ ગમે છે. તેમના પર કોઈ પણ પ્રકારનો ગુનાહિત કેસ નથી નોંધાયો.